Дадатак 10

**Асаблівасці арганізацыі адукацыйнага**

**працэсу пры вывучэнні вучэбнага прадмета «Геаграфія»**

1. **Вучэбныя праграмы**

У 2023/2024 навучальным годзе выкарыстоўваюцца вучэбныя праграмы па вучэбным прадмеце «Геаграфія», зацверджаныя Міністэрствам адукацыі ў 2023 годзе.

Усе вучэбныя праграмы размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Геаграфія*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/geografiya.html).

**Звяртаем увагу**, што ў вучэбныя праграмы па вучэбным прадмеце «Геаграфія» ўнесены наступныя змены:

скарэкціравана колькасць гадзін, якія адводзяцца на вывучэнне вучэбнага матэрыялу ў IX класе (51 гадзіна замест 53 гадзін) і XI класе (33 гадзіны замест 35 гадзін на базавым узроўні; 99 гадзін замест 105 гадзін на павышаным узроўні) згодна з часткай 2 пункта 2 артыкула 150 Кодэкса Рэспублікі Беларусь аб адукацыі;

у главе I скарэкціраваны чаканыя вынікі засваення вучэбнай праграмы (асобасныя, метапрадметныя і прадметныя);

удакладнены і скарэкціраваны «Асноўныя патрабаванні да вынікаў вучэбнай дзейнасці вучняў»;

зменшана колькасць абавязковых для засваення вучнямі геаграфічных асноўных паняццяў і наменклатурных аб'ектаў
у VI–XI класах;

зменена паслядоўнасць вывучэння тэм у раздзеле II «Рэгіянальны агляд зямнога шара», VII клас;

зменшана колькасць практычных работ у VII і IX класах; удакладнены і скарэкціраваны назвы практычных работ;

праведзена карэкціроўка зместу вучэбнага матэрыялу з пункта гледжання сістэмнасці, паслядоўнасці, пераемнасці яго падачы, з улікам узроставых асаблівасцей і магчымасцей вучняў.

**2. Вучэбныя выданні**

У новым навучальным годзе ў адукацыйным працэсе будуць выкарыстоўвацца вучэбныя выданні, уключаныя ў Пералік вучэбных выданняў, якія прыгодныя для выкарыстання ў бібліятэчных фондах устаноў адукацыі, якія рэалізуюць адукацыйныя праграмы агульнай сярэдняй адукацыі, у 2023/2024 навучальным годзе (зацверджаны Міністрам адукацыі Рэспублікі Беларусь) А. І. Іванцом 06.02.2023 г.). Гэты дакумент апублікаваны ў бюлетэні Міністэрства адукацыі Рэспублікі Беларусь «Зборнік нарматыўных дакументаў» (№ 7, 2023) і размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Пералікі вучэбных выданняў*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/perechni-uchebnykh-izdanij.html).

Электронныя версіі вучэбных дапаможнікаў размешчаны на нацыянальным адукацыйным партале (*[http://e-padruchnik.adu.by](http://e-padruchnik.adu.by/)).*

Да 2023/2024 навучальнага года перавыдадзены з улікам вынікаў доследнай праверкі, вывучэння меркавання настаўнікаў і вучняў вучэбны дапаможнік:

Кольмакова, Е. Г. География. Материки и океаны : учебное пособие для 7 класса учреждений общего среднего образования с русским языком обучения / Е. Г. Кольмакова, П. С. Лопух, О. В. Сарычева. – Минск : Адукацыя і выхаванне, 2023;

Кальмакова, А. Г. Геаграфія. Мацерыкі і акіяны : вучэбны дапаможнік для 7 класа ўстаноў агульнай сярэдняй адукацыі з беларускай мовай навучання / А. Г. Кальмакова, П. С. Лопух, В. У. Сарычава. – Мінск : Адукацыя і выхаванне, 2023.

З мэтай удасканалення вучэбнага дапаможніка «Геаграфія. Мацерыкі і акіяны» для 7 класа аўтараў Кальмаковай А. Г., Лопуха П. С., Сарычавай В. У. былі ўнесены наступныя змены:

зменена паслядоўнасць вывучэння тэм у раздзеле «Рэгіянальны агляд зямнога шара» (тэма «Антарктыда» вывучаецца пасля тэмы «Еўразія»);

разгружаны і скарочаны тэкст некаторых параграфаў;

з дапамогай QR-кодаў забяспечаны доступ да відэаролікаў, 3D-панарам, вэб-камер, якія дазваляюць назіраць за прыроднымі працэсамі і з'явамі, у тым ліку ў рэжыме рэальнага часу;

з мэтай фарміравання функцыянальнай пісьменнасці вучняў удасканалена сістэма пытанняў і заданняў;

паменшана колькасць геаграфічных паняццяў і аб'ектаў наменклатуры, абавязковых для вывучэння.

Рэкамендацыі па рабоце з вучэбнымі дапаможнікамі размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Геаграфія*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/geografiya.html)*.*

У 2023/2024 навучальным годзе будзе праводзіцца доследная праверка наступнага вучэбнага выдання:

Витченко А. Н., Антипова Е. А., Гузова О. Н. География. Глобальные проблемы человечества. Учебное пособие для 11 класса учреждений общего среднего образования с русским (белорусским) языком обучения (с электронным приложением для повышенного уровня).

Да 2023/2024 навучальнага года падрыхтавана новае выданне для настаўнікаў:

Витченко А. Н. География в 11 классе : учебно-методическое пособие для учителей учреждений общего среднего образования с белорусским и русским языками обучения / А. Н. Витченко, Е. А. Антипова, О. Н. Гузова – Минск : Адукацыя і выхаванне, 2023.

Поўная інфармацыя аб вучэбна-метадычным забеспячэнні адукацыйнага працэсу па вучэбным прадмеце «Геаграфія»
ў 2023/2024 навучальным годзе размешчана на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Геаграфія*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/geografiya.html)*.*

**3. Арганізацыя адукацыйнага працэсу пры вывучэнні вучэбнага прадмета на павышаным узроўні**

На II ступені агульнай сярэдняй адукацыі вучэбны прадмет «Геаграфія» можа вывучацца на павышаным узроўні ў VIII і IX класах у аб'ёме не больш за дзве дадатковыя вучэбныя гадзіны ў тыдзень. Рэкамендацыі па арганізацыі вывучэння геаграфіі на павышаным узроўні размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Геаграфія*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/geografiya.html)*.*

Пры вывучэнні вучэбнага прадмета «Геаграфія» ў X і XI класах на павышаным узроўні выкарыстоўваюцца электронныя дадаткі, размешчаныя на рэсурсе [*http://profil.adu.by*](http://profil.adu.by/)*.*

Метадычныя рэкамендацыі па арганізацыі адукацыйнага працэсу на павышаным узроўні ў X–XI класах устаноў агульнай сярэдняй адукацыі з выкарыстаннем новых вучэбных дапаможнікаў размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Геаграфія*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/geografiya.html)*.*

**4. Асаблівасці арганізацыі адукацыйнага працэсу**

Звяртаем увагу на тое, што пры арганізацыі адукацыйнага працэсу настаўнік абавязаны забяспечыць выкананне патрабаванняў вучэбнай праграмы па вучэбным прадмеце. На аснове вучэбнай праграмы складаецца каляндарна-тэматычнае планаванне, распрацоўваецца паўрочнае планаванне. Мэты і задачы ўрокаў па вывучэнні прадугледжаных вучэбнай праграмай тэм павінны быць арыентаваны на патрабаванні да вынікаў вучэбнай дзейнасці вучняў, пазначаныя пасля кожнага раздзела вучэбнай праграмы.

Падчас кантролю за вынікамі вучэбнай дзейнасці вучняў не дапускаецца прад'яўленне да іх патрабаванняў, якія не прадугледжаны вучэбнай праграмай. Выніковыя практычныя работы могуць быць выкананы ў межах тэматычнага кантролю.

**Фарміраванне картаграфічных уменняў і навыкаў у вучняў**

Асаблівую ўвагу падчас навучання геаграфіі неабходна звярнуць на фарміраванне ў вучняў умення «чытаць» геаграфічную карту, выкарыстоўваць яе як крыніцу ведаў. Работа з вучэбнымі картамі ў працэсе навучання геаграфіі з'яўляецца абавязковай. Сфарміраванасць картаграфічных уменняў і навыкаў вучняў – адно з патрабаванняў да вынікаў вучэбнай дзейнасці вучняў па вучэбным прадмеце «Геаграфія». З мэтай фарміравання ў вучняў картаграфічных уменняў і навыкаў рэкамендуецца выкарыстоўваць вучэбныя насценныя карты, вучэбныя атласы.

Вучэбныя картаграфічныя выданні неабходна выкарыстоўваць на ўсіх этапах навучання: падчас вывучэння новага вучэбнага матэрыялу, замацавання і абагульнення вывучанага матэрыялу, праверкі ведаў і ўменняў. Пералік вучэбных насценных карт, вучэбных атласаў і контурных карт, якія могуць выкарыстоўвацца ў адукацыйным працэсе па вучэбным прадмеце «Геаграфія» і выдадзены РУП «Белкартаграфія», размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Геаграфія*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/geografiya.html)*.*

Тыраж насценных карт і атласаў фарміруецца з улікам заказаў, што паступаюць ад структурных падраздзяленняў, якія ажыццяўляюць дзяржаўна-ўладныя паўнамоцтвы ў сферы адукацыі.

Атласы заказваюцца на кожнага вучня, насценныя карты – з разліку 1 экзэмпляр на ўстанову адукацыі.

Тэрмін выкарыстання вучэбных насценных карт і атласаў складае 5–6 гадоў.

**Фарміраванне функцыянальнай пісьменнасці вучняў сродкамі вучэбнага прадмета**

У лістападзе 2023 года плануецца правядзенне новага для краіны маніторынгавага даследавання – нацыянальнага даследавання якасці адукацыі (далей – НДЯА), у якім прымуць удзел вучні Х класаў.

Актуальную інфармацыю аб падрыхтоўцы да даследавання можна знайсці на нацыянальным адукацыйным партале: [*https://adu.by/*](https://adu.by/)[*Галоўная / Нацыянальнае даследаванне якасці адукацыі (НДЯА)*](https://adu.by/ru/pedagogam/natsionalnoe-issledovanie-kachestva-obrazovaniya-niko.html)*.*

Трэніровачныя варыянты дыягнастычнай работы будуць размешчаны ў пачатку 2023/2024 навучальнага года.

Фарміраванне ў вучняў функцыянальнай пісьменнасці сродкамі вучэбнага прадмета прадугледжвае развіццё здольнасцей выкарыстоўваць засвоеныя веды, уменні і навыкі для вырашэння шырокага дыяпазону жыццёвых задач у розных сферах дзейнасці, зносін і сацыяльных стасункаў.

На ўроках геаграфіі неабходна ўдзяліць асаблівую ўвагу фарміраванню прыродазнаўча-навуковай пісьменнасці, якая прадугледжвае развіццё асобы, здольнай:

ацэньваць інфармацыю і выказваць доказныя меркаванні, размяжоўваючы факты і разважанні;

прымаць рашэнні ва ўмовах празмернай ці недастатковай інфармацыі; адаптавацца да розных жыццёвых сітуацый;

крытычна мысліць і працаваць з інфармацыяй, вылучаць у ёй галоўнае; ацэньваць інфармацыю, атрыманую з розных крыніц, правільна інтэрпрэтаваць і выкарыстоўваць яе;

адрозніваць істотныя прыметы працэсаў і з'яў ад неістотных;

прымяняць метады прыродазнаўча-навуковага даследавання (назіранне, эксперымент, вымярэнне, класіфікацыя і інш.);

распазнаваць супярэчнасці паміж прычынай і вынікам у прадстаўленых або самастойна прапанаваных доказах;

бачыць некалькі варыянтаў рашэння праблемы, выбіраць найбольш аптымальны варыянт;

інтэграваць прыродазнаўча-навуковыя веды і ўменні для рашэння практычных задач;

інтэрпрэтаваць вынікі даследаванняў і выкарыстоўваць навуковыя доказы для атрымання высноў.

**Рэалізацыя выхаваўчага патэнцыялу вучэбнага прадмета**

У 2023/2024 навучальным годзе актуальнымі застаюцца рэалізацыя ў адукацыйным працэсе выхаваўчага патэнцыялу вучэбнага прадмета «Геаграфія», фарміраванне ў вучняў пачуцця патрыятызму, грамадзянскасці, павагі да стваральнай працы як галоўнай умовы развіцця беларускай дзяржавы. Вырашэнне гэтых задач павінна садзейнічаць фарміраванню атмасферы міру і згоды ў беларускім грамадстве і непасрэдна звязана з дасягненнем вучнямі асобасных адукацыйных вынікаў, адлюстраваных у адукацыйных стандартах і вучэбнай праграме па вучэбным прадмеце.

Патрыятычнае выхаванне ў працэсе навучання геаграфіі арыентавана на фарміраванне паспяховай сацыялізацыі вучня ў сучасных умовах і яго самаразвіццё. Асноўнымі напрамкамі з'яўляюцца:

духоўна-маральнае: прадугледжвае ўсведамленне вучнямі ў працэсе выхавання найвышэйшых каштоўнасцей, эталонаў, арыенціраў, сацыяльна значных працэсаў і з'яў, здольнасць кіравацца імі ў штодзённым жыцці ў якасці вызначальных асноў;

гісторыка-краязнаўчае: ахоплівае сістэму мерапрыемстваў патрыятычнага выхавання вучняў, накіраваную на пазнанне гісторыка-культурных вытокаў, праяўленне пачуцця гонару за Айчыну і сваіх суайчыннікаў, пачуцця павагі да гераічных старонак мінулага сваёй Радзімы і адказнасці за тое, што адбываецца ў грамадстве;

грамадзянска-патрыятычнае выхаванне: уплывае праз сістэму геаграфічных падзей на фарміраванне грамадзянскай пазіцыі, прававой культуры і законапаслухмянасці вучня, здольнасці ацэньваць палітычныя, прававыя падзеі і працэсы ў грамадстве і дзяржаве;

сацыяльна-патрыятычнае: накіравана на актывізацыю духоўна-маральнай і культурна-гістарычнай пераемнасці пакаленняў, фарміраванне актыўнай жыццёвай пазіцыі вучня, праяўленне высакароднасці, спагады, клопату пра людзей пажылага ўзросту.

Патрыятычнае выхаванне сродкамі вучэбнага прадмета «Геаграфія» накіравана на дасягненне вучнямі наступных асобасных адукацыйных вынікаў, прадугледжаных вучэбнай праграмай: валоданне сістэмай сучаснага светапогляду, каштоўнасных арыентацый, ідэйна-маральных, культурных і этычных прынцыпаў і норм паводзін; разуменне значнасці геаграфічнай адукацыі для асобаснага развіцця і самавызначэння; усведамленне сябе членам грамадства на глабальным, рэгіянальным і лакальным узроўнях; усведамленне гуманістычнай сутнасці і маральнай каштоўнасці навуковых ведаў, значнасці беражлівага стаўлення да прыроды Зямлі і прыродакарыстання, неабходнасці з розумам выкарыстоўваць дасягненні геаграфічнай навукі ў інавацыйным развіцці грамадства; праяўленне гатоўнасці да выбару далейшай адукацыйнай траекторыі згодна са сваімі магчымасцямі, здольнасцямі і інтарэсамі.

Вывучэнне вучэбнага прадмета «Геаграфія» накіравана на фарміраванне якасцей асобы, якія характарызуюць яе здольнасць да актыўнага праяўлення грамадзянскай пазіцыі. Фарміраваць такія якасці рэкамендуецца з дапамогай далучэння вучня да патрыятычнай дзейнасці, ужываючы актыўныя формы і метады навучання і выхавання (эўрыстычная гутарка, эмацыянальны аповед, прывядзенне станоўчага прыкладу, абмеркаванне відэафільмаў, напісанне твораў, эсэ, работа з біяграфіямі і г. д.). Пры падрыхтоўцы да ўрока педагогу трэба ўдзяляць асаблівую ўвагу зместу вучэбнага матэрыялу, які садзейнічае фарміраванню ў вучняў патрыятычных пачуццяў.

Адбор вучэбнага матэрыялу для ўрокаў варта ажыццяўляць з улікам яго выхаваўчага ўздзеяння на вучняў. Вучэбны матэрыял павінен дэманстраваць узоры маралі, патрыятызму, духоўнасці, грамадзянскасці, гуманізму.

Пры падборы дыдактычнага матэрыялу для вучэбных заняткаў рэкамендуецца аддаваць перавагу заданням, якія накіраваны на фарміраванне эмацыянальна-каштоўнаснага стаўлення вучняў да грамадскіх з'яў і працэсаў, што вывучаюцца. Эфектыўнымі для рэалізацыі выхаваўчага патэнцыялу ўрока будуць заданні, у якіх вучням прапануецца ацаніць з'явы і працэсы, што вывучаюцца; праявіць уласную маральную, грамадзянскую пазіцыю; выказаць і абгрунтаваць сваё стаўленне да матэрыялу, што вывучаецца.

Падчас вывучэння геаграфіі мэтазгодна выкарыстоўваць выданні:

«Я – гражданин Республики Беларусь». – Минск : Адукацыя і выхаванне, 2021, 2022; 2023;

«Гордость За Беларусь. События. Факты». – Минск : Адукацыя і выхаванне, 2022.

Рэкамендацыі па выкарыстанні ў адукацыйным працэсе ўстаноў агульнай сярэдняй адукацыі вучэбнага выдання «Я – грамадзянін Рэспублікі Беларусь» размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Метадычныя рэкамендацыі, указанні*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/metodicheskie-rekomendatsii-ukazaniya.html).

Улічваючы вялікі адукацыйны патэнцыял экскурсій, значную колькасць экскурсійных аб'ектаў і турыстычных маршрутаў у Рэспубліцы Беларусь, у новым навучальным годзе рэкамендуецца прадоўжыць выкарыстанне гэтай формы работы.

У 2023/2024 навучальным годзе запланавана рэалізацыя пілотнага праекта па арганізацыі экскурсій для вучняў І–ХІ класаў устаноў адукацыі, якія рэалізуюць адукацыйныя праграмы агульнай сярэдняй адукацыі (далей – пілотны праект). Пілотным праектам прадугледжана правядзенне экскурсій на працягу любога вучэбнага дня тыдня (з панядзелка па пятніцу), а таксама ў пазавучэбны час, у тым ліку ў шосты школьны дзень.

Метадычныя рэкамендацыі па рэалізацыі пілотнага праекта, Пералік экскурсійных аб'ектаў і турыстычных маршрутаў, якія рэкамендуюцца для наведвання вучнямі, размешчаны ў раздзеле нацыянальнага адукацыйнага партала: [*https://vospitanie.adu.by/*](https://vospitanie.adu.by/)[*Арганізацыя выхавання / Метадычныя рэкамендацыі*](https://vospitanie.adu.by/organizatsiya-vospitaniya/metodicheskie-rekomendatsii.html).

**Выкарыстанне інтэрактыўных дыдактычных матэрыялаў па вучэбным прадмеце «Геаграфія»**

На нацыянальным адукацыйным партале ([*https://adu.by/*](https://adu.by/)[*Галоўная/ Электроннае навучанне / Box Apps*](https://boxapps.adu.by/public/index)*)* размешчаны інтэрактыўныя дыдактычныя матэрыялы па вучэбным прадмеце «Геаграфія», якія закліканы садзейнічаць стварэнню ўмоў для актывізацыі творчага асобаснага патэнцыялу, пашырэнню магчымасцей паглыблення пазнавальнай актыўнасці вучняў і ў цэлым фарміраванню іх інфармацыйна-камунікацыйнай кампетэнтнасці. Інтэрактыўныя дыдактычныя матэрыялы могуць прымяняцца на ўсіх этапах працэсу навучання: падчас тлумачэння новага матэрыялу, замацавання і паўтарэння вывучанага матэрыялу, ажыццяўлення кантролю за ўзроўнем засваення ведаў і фарміравання навыкаў і ўменняў (перш за ўсё работы з інфармацыяй). Пры арганізацыі навучання геаграфіі ва ўстановах агульнай сярэдняй адукацыі інтэрактыўныя матэрыялы знаходзяць прымяненне ў розных арганізацыйных формах – індывідуальнай, групавой і франтальнай. Таксама магчыма паспяховая актуалізацыя традыцыйных метадаў і прыёмаў навучання геаграфіі з выкарыстаннем сучасных камп'ютарных тэхналогій.

**Вучэбныя праграмы факультатыўных заняткаў**

Для правядзення **факультатыўных заняткаў** прапануецца выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь. Вучэбныя праграмы факультатыўных заняткаў размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Геаграфія*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/geografiya.html)*.*

Для падрыхтоўкі вучняў XI класа да цэнтралізаванага экзамену (цэнтралізаванага тэсціравання) можа выкарыстоўвацца вучэбная праграма факультатыўных заняткаў «Геаграфія: абагульняючае паўтарэнне» (2023). Вучэбная праграма факультатыўных заняткаў размешчана на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Геаграфія*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/geografiya.html)*.*

**5. Дадатковыя рэсурсы**

Пры арганізацыі адукацыйнага працэсу можна выкарыстоўваць наступныя інтэрнэт-рэсурсы:

[*https://eior.by*](https://eior.by) – адзіны інфармацыйна-адукацыйны рэсурс;

*http://maps.adu.by* *–* набор інтэрактыўных карт для вучэбнага прадмета «Геаграфія»;

*http://boxapps.adu.by* *–* канструктар інтэрактыўных заданняў; камплекты інтэрактыўных дыдактычных матэрыялаў па вучэбным прадмеце «Геаграфія»;

[*https://www.belarus.by/by/travel/heritage*](https://www.belarus.by/by/travel/heritage)– афіцыйны сайт Рэспублікі Беларусь;

[*https://www.belstat.gov.by*](https://www.belstat.gov.by/) *–* афіцыйны сайт Нацыянальнага статыстычнага камітэта Рэспублікі Беларусь;

[*https://www.minpriroda.gov.by*](https://www.minpriroda.gov.by) – афіцыйны сайт Міністэрства прыродных рэсурсаў і аховы навакольнага асяроддзя Рэспублікі Беларусь;

[*http://www.minprom.gov.by*](http://www.minprom.gov.by) *–* афіцыйны сайт Міністэрства прамысловасці Рэспублікі Беларусь.

**6. Арганізацыя метадычнай работы**

У 2023/2024 навучальным годзе для арганізацыі дзейнасці метадычных фарміраванняў настаўнікаў геаграфіі прапануецца адзіная тэма – ***«Удасканаленне прафесійнай кампетэнтнасці настаўніка геаграфіі па пытаннях развіцця і выхавання асобы вучня сродкамі вучэбнага прадмета»***.

На жнівеньскіх прадметных секцыях настаўнікаў геаграфіі рэкамендуецца абмеркаваць наступныя пытанні:

1. Адукацыйны працэс па вучэбным прадмеце «Геаграфія» ў 2023/2024 навучальным годзе: абноўленыя вучэбныя праграмы па геаграфіі; абноўленыя вучэбныя дапаможнікі па геаграфіі, іх асаблівасці.

2. Вынікі цэнтралізаванага экзамену па вучэбным прадмеце «Геаграфія» па завяршэнні навучання і выхавання на III ступені агульнай сярэдняй адукацыі.

3. Аналіз работы метадычных фарміраванняў за 2022/2023 навучальны год; стан геаграфічнай адукацыі ў раёне (горадзе), актуальныя напрамкі развіцця;

планаванне работы раённых вучэбна-метадычных аб'яднанняў, іншых метадычных фарміраванняў настаўнікаў геаграфіі ў 2023/2024 навучальным годзе.

**Рэкамендуюцца наступныя тэмы для работы метадычных фарміраванняў настаўнікаў геаграфіі на 2023/2024 навучальны год:**

прафесійная кампетэнтнасць настаўніка геаграфіі па развіцці і выхаванні асобы вучня;

адзінства адукацыйнай, выхаваўчай і развіццёвай функцый у навучанні геаграфіі;

пазнавальная цікавасць як рыса асобы вучня і яе ўдасканаленне пры вывучэнні геаграфіі;

выхаванне і развіццё асобы вучня праз самастойную і творчую работу, фарміраванне інфармацыйнай кампетэнтнасці;

фарміраванне функцыянальна адукаванай асобы вучня сродкамі вучэбнага прадмета «Геаграфія»;

выхаванне любові да сваёй малой радзімы, сваёй краіны на ўроках геаграфіі;

выхаванне экалагічнай культуры, усвядомленага стаўлення да навакольнага асяроддзя на вучэбных занятках па геаграфіі;

прафарыентацыя вучняў на вучэбных занятках па геаграфіі.

З мэтай забеспячэння ўмоў для развіцця прафесійнай кампетэнтнасці настаўнікаў у Акадэміі паслядыпломнай адукацыі праводзяцца мерапрыемствы згодна з Рэспубліканскім каардынацыйным планам мерапрыемстваў дадатковай адукацыі педагагічных работнікаў *(*[*https://akademy.by/index.php/be/aktual/37-anons-2*](https://akademy.by/index.php/ru/aktual/37-anons-2)*)*.

Навукова-інфармацыйную і арганізацыйна-метадычную дапамогу настаўнікам геаграфіі аказвае часопіс «Геаграфія» (РУП «Выдавецтва “Адукацыя і выхаванне”»): асвятляе пытанні методыкі выкладання геаграфіі ў школе, публікуе планы урокаў, факультатыўных, пазакласных заняткаў, матэрыялы па краязнаўстве і гісторыі геаграфічных даследаванняў і адкрыццяў. Значная ўвага ўдзяляецца статыстычным даным у розных сферах эканамічнай дзейнасці.